ກະຊວງສຶກສາທິການ ແລະ ກິລາ ຕາງໜ້າໃຫ້ລັດຖະບານ ປະດັບຫຼຽນໄຊແຮງງານ ຊັ້ນ 2, ຊັ້ນ 3, ຫຼຽນກາແຮງງານ ແລະ ໃຍຍ້ອງຍໍ ໃຫ້ກັບພະນັກງານ, ຄູ-ອາຈານ, ຄູເຝິກ ແລະ ນັກກິລາຂອງມະຫາວິທະຍາໄລແຫ່ງຊາດ ທີ່ມີຜົນງານປະກອບສ່ວນເຂົ້າຮັບໃຊ້ 3 ງານໃຫຍ່ ຄື: ຮັບໃຊ້ວັນສ້າງຕັ້ງ ມຊ ຄົບຮອບ 20 ປີ, ງານມະຫາກຳກິລາມະຫາວິທະຍາໄລອາຊຽນ ຄັ້ງທີ 18 ທີ່ປະເທດສິງກະໂປ ແລະ ໃບຍ້ອງຍໍການປະກອບສ່ວນວຽກງານປ້ອງກັນຄວາມສະຫງົບ ໄລຍະ 3 ປີ ຜ່ານມາ.
ຄະນະນຳ, ພະນັກງານ, ຄູ-ອາຈານ ແລະ ນັກຮຽນ-ນັກສຶກສາ ໃນຂະແໜງການສຶກສາ-ກິລາ ກໍ່ຄື ພາຍໃນກະຊວງສຶກສາທິການ ແລະ ກິລາ (ສສກ) ຈຳນວນ 4 ພັນຄົນ ໄດ້ເຂົ້າຮ່ວມກິດຈະກຳ ຂີ່ລົດຖີບ 40 ນາທີ, ເຕັ້ນແອໂຣບິກ ແລະ ຊົມການສະແດງເຕັ້ນໂຊ ເຊຍຣີເດີ ເພື່ອສ້າງຂະບວນການສະເຫຼີມສະຫຼອງວັນສ້າງຕັ້ງໂອແລມປິກແຫ່ງຊາດລາວ (ຄອລ) ຄົບຮອບ 38 ປີ ຢ່າງເບີກບານ ແລະ ມ່ວນຊື່ນ ໃນຕອນເຊົ້າວັນເສົາ ທີ 24 ທັນວາ ຜ່ານມາ ທີ່ສະໜາມກິລາເຕະບານເຈົ້າອານຸວົງ ເມືອງຈັນທະບູລີ ນະຄອນຫຼວງວຽງຈັນ,
ວິທະຍາໄລ (ວ.ລ) ເຕັກນິກແຂວງວຽງຈັນ ໄດ້ຈັດພິທີສະເຫຼີມສະຫຼອງວັນສ້າງຕັ້ງວິທະຍາໄລ ຄົບຮອບ 30 ປີ ໃນວັນທີ 23 ທັນວາ ຜ່ານມາ ທີ່ວິທະຍາໄລດັ່ງກ່າວ, ໂດຍໃຫ້ກຽດເຂົ້າຮ່ວມຂອງທ່ານ ຮສ.ປອ ຄໍາຜາຍ ສີສະຫວັນ ຮອງລັດຖະມົນຕີ ກະຊວງສຶກສາທິການ ແລະ ກິລາ, ທ່ານ ວີຣະຊາດ ວີຣະວົງສ໌ ຜູ້ອໍານວຍການ ວິທະຍາໄລເຕັກນິກແຂວງວຽງຈັນ ພ້ອມດ້ວຍບັນດາຫົວໜ້າກົມ-ຮອງກົມ, ສູນ ຈາກກະຊວງສຶກສາທິການ ແລະ ກິລາ, ແຂກທີ່ຖືກເຊີນຈາກພາກສ່ວນຕ່າງໆ, ພະນັກງານ ແລະ ນັກສຶກສາຢ່າງພ້ອມພຽງ.
ກົມກິລາລະດັບສູງ ກະຊວງສຶກສາທິການ ແລະກິລາ (ສສກ) ໄດ້ຈັດກອງປະຊຸມປຶກສາຫາລືເພື່ອກະກຽມຄວາມພ້ອມດ້ານຕ່າງໆ ໃນການສົ່ງຄະນະນຳ, ຄູເຝິກ ແລະ ນັກກິລາ ເຂົ້າຮ່ວມງານມະຫາກຳກິລາ ຊີເກມຄັ້ງທີ 29 ທີ່ປະເທດມາເລເຊຍ ເປັນເຈົ້າພາບ ໃນທ້າຍປີ 2017.
ກອງປະຊຸມປຶກສາຫາລືດັ່ງກ່າວ, ໄດ້ຈັດຂຶ້ນເມື່ອຕອນເຊົ້າຂອງວັນທີ 8 ທັນວາຜ່ານມາທີ່ ສຳນັກງານ ກະຊວງສຶກສາທິການ ແລະກິລາ (ເຂດສະໜາມກິລາເຈົ້າອານຸວົງ), ໂດຍພາຍໃຕ້ການເປັນປະທານຂອງ ທ່ານ ແສງພອນ ພົນອາມາດ ຫົວໜ້າກົມກິລາລະດັບສູງກະຊວງສຶກສາທິການ ແລະກິລາ, ມີຜູ້ຕາງໜ້າຈາກສະຫະພັນກິລາ ປະເພດຕ່າງໆເຂົ້າຮ່ວມ